Data was extracted from:https://www.infomed.co.il/drugs/esomeprazole/

המומחים של
Info
med
מסבירים:
אזומפראזול (Esomprazole) הוא החומר הפעיל שנמצא בתרופה בשם נקסיום (Nexium). אזומפראזול שייך לתרופות ממשפחת מעכבי משאבת מימן PPI, שמפחיתים הפרשת החומצה בקיבה.  הקטנה בייצור החומצה מסייעת בריפוי הוושט, על ידי הפחתה בכאב ובדלקת, ולריפוי כיבים ולמניעתם, מניעת דימומים חוזרים. ניתן על פי מרשם רופא.
אזומפראזול כקפסולה במינון 20 מ"ג, קיים לרכישה גם ללא מרשם רופא, כטיפול לטווח קצר במבוגרים עם סימני ריפלוקס, כמו צרבת ועליית חומצה. זרימה חוזרת של חומצה מהקיבה לתוך הוושט, עלולה לגרום דלקת וכאב בוושט, ולתחושת כאב בחזה העולה עד הגרון (צרבת) וטעם חמוץ בפה. תיתכן נטילת הכמוסות במשך 2-3 ימים ברצף לפני שיפור והקלה, ובמקרה של היעדר שיפור, או החמרה, לאחר כשבועיים- יש לפנות לרופא, להמשך בירור.
יעיל לטיפול ב:
אזומפראזול מיועד לטיפול במספר בעיות של מערכת העיכול כמו מקרים קשים של צרבת או
כיבים בקיבה
או בתריסריון; מחלת החזר קיבתי-ושטי (
ריפלוקס
GERD - gastroesophageal reflux disease) עם או בלי דלקת הנגרמת כתוצאה מזרימה חוזרת של חומצת הקיבה.
בנוסף, אזומפראזול (נקסיום, Nexium) משמש לטיפול ומניעת היווצרות כיבי קיבה ותריסריון עקב טיפול בתרופות נוגדות דלקת לא סטרואידליות (NSAID's) .
אזומפראזול (נקסיום, Nexium) מיועד לטיפול משולב עם אנטיביוטיקה לריפוי כיבי קיבה או תריסריון כתוצאה מחיידק
הליקובקטר פילורי
(Helicobacter pylori).
הנחיות חשובות:
אזומפראזול קיים גם בצורת תמיסה להזרקה תוך-ורידית, אם המטופל אינו יכול לבלוע טבליות.
פריחות חמורות הופיעו אצל מטופלים שנטלו את התרופה, מופיעות לרוב לאחר סימנים דמויי שפעת כמו חום, כאבי ראש וכאבים בגוף. הפריחה עלולה לכסות חלקים גדולים בגוף עם שלפוחיות וקילוף של העור. אם במהלך הטיפול, אפילו לאחר מספר שבועות, מתפתחת פריחה או כל סימן חמור על העור- יש להפסיק את הטיפול ולפנות לרופא באופן מיידי (הופעתן של פריחות חמורות אלה היא נדירה).
מתי אסור להשתמש בתרופה:
אין להשתמש באזומפראזול (נקסיום, Nexium) במקרים הבאים:
- רגישות לחומר הפעיל עצמו, למרכיבים האחרים של התרופה או לתרופות נוספות מקבוצת מעכבי משאבות מימן PPI.
- אם אתם מקבלים טיפול בנלפינביר.
- אם את מניקה.
צילום: shutterstock
מידע על התרופה
אופן נטילת התרופה
טבליות, הזרקה תוך-ורידית. אין ללעוס או לכתוש את הטבליות. במקרה של קשיי בליעה, ניתן להמיס את הטבליה בחצי כוס מים ולשתות מיד, מבלי ללעוס את החלקיקים.
תדירות וזמן נטילה
1-2 פעמים ביום, ללא קשר לאוכל.
טווח המינון
המינון ומשך הזמן לטיפול ייקבעו על ידי הרופא בהתאם למחלה, הגיל ופעילות הכבד.
20 - 40 מ"ג, פעם ביום למשך 4-8 שבועות או יותר לפי הנחיות הרופא.
טיפול בכיבים הנגרמים על ידי הליקובקטר פיילורי ומניעת חזרתם, יהיה למשך שבוע אחד, 20 מ"ג פעמיים ביום.
תחילת ההשפעה
תוך שעה מהנטילה.
משך ההשפעה
תוך שעה מהנטילה.
מנה שנשכחה
במידה ונשכחה מנה יש לקחתה מייד כשנזכרים, אלא אם הגיע הזמן למנה הבאה ואז יש לדלג על המנה שנשכחה ולהמשיך כרגיל.
הפסקת התרופה
גם אם חל שיפור במצב הבריאותי, אין להפסיק הטיפול בתרופה ללא התייעצות עם הרופא המטפל.
מינון עודף
יש להיוועץ ברופא, בצירוף אריזת התרופה
נמצא כמרכיב בתרופות הבאות
וימובו | Vimovo
אזהרות
תזונה
ניתן ליטול הטבליות עם האוכל או על קיבה ריקה.
אלכוהול
מומלץ להמעיט בצריכת אלכוהול, כי אלכוהול גורם לגירוי ברירית הקיבה.
נהיגה
השימוש לא אמור להשפיע על יכולת הנהיגה. באופן לא שכיח, או אף נדיר, ייתכנו תופעות לוואי של סחרחורת או טשטוש ראייה. במקרים אלה- יש להימנע מנהיגה.
הריון
אין להשתמש בתרופה מבלי להיוועץ ברופא
.
יש להתייעץ איתו טרם נטילת התרופה בהריון ובעת תכנונו.
הנקה
אין להניק בזמן טיפול בתרופה זו- לא ידוע אם אזומפראזול עובר לחלב אם.
תינוקות וילדים
אינו מיועד לילדים מתחת לגיל 12.
קשישים
אין בעיות מיוחדות. אין צורך בהתאמת מינון.
דווח לרופא במקרה של
תגובה אלרגית בעבר לתכשיר מקבוצה זו
הנקה
תפקוד כליתי לקוי
מחלת כבד חמורה
הפרעות בבליעה, ירידת משקל לא מוסברת
הקאות
דימום ממערכת העיכול
יציאות שחורות
סיכון ממנת יתר
נמוך
סיכון מפיתוח תלות
נמוך
תופעות לוואי
כל תרופה עלולה לגרום לתופעות לוואי בעוצמה ובשכיחות שונות בין המטופלים.
לרוב, תופעות הלוואי של אזומפראזול קלות וחולפות עם הפסקת הטיפול. ה
תופעות השכיחות קשורות בעיקר
למערכת העיכול כגון: עצירות, שלשול, בחילה, כאבי בטן, הקאה, גזים. פוליפים שפירים בקיבה. בנוסף יתכנו גם כאבי ראש.
נפיחות ברגליים וקרסוליים,
סחרחורת, תחושת נימול, נמנום, הפרעות בשינה, פריחה או דלקת בעור, גרד, הרגשת חולי, תשישות, שינויים בבדיקות דם (שינוי ב
בדיקת תפקודי כבד
).
במקרים נדירים עלולות להתפתח
תופעות לוואי רגשיות כגון: עצבנות, בלבול או דיכאון
;
ירידה בתאי הדם הלבנים או בטסיות, שמתבטאת בחולשה, חבורות או לנטייה לזיהומים; רמות נתרן נמוכות בדם; תחושת יובש, פטריה או דלקת בפה
;
נשירת שיער, פריחה בעור כתוצאה מחשיפה לשמש
;
אין אונות (אימפוטנציה)
.
בשכיחות שאינה ידועה רמות המגנזיום בדם עלולות לרדת. סימנים אפשריים לכך כוללים תשישות, התכווצויות שרירים בלתי רצוניות, חוסר התמצאות, פרכוסים, סחרחורת או עלייה בקצב הלב. יש ליידע בכך את הרופא המטפל. רמות נמוכות של מגנזיום עלולות להוביל גם לירידה ברמות האשלגן או הסידן בדם. ייתכן שהרופא ינחה בבדיקות דם קבועות לצורך מעקב. כמו כן, בשכיחות שאינה ידועה, ייתכנו דלקת מעיים, פריחה- בדרך כלל בשילוב כאב במפרקים.
יש להפסיק את הטיפול באומפראזול ולפנות מיד לרופא במקרים הבאים:
-
תגובות אלרגיות, לרבות תגובה חמורה הכוללות נפיחות בשפתיים, בלשון ובגרון, פריחה, הרגשת עילפון וקשיי נשימה, צפצופים פתאומיים בנשימה; אדמומיות בעור עם שלפוחיות או קילוף בעור, שלפוחיות חמורות או דימום בשפתיים, עיניים, פה, אף ואברי המין
.
- הופעה פתאומית של פריחה חמורה או אדמומיות בעור עם שלפוחיות או קילוף עלולה להתרחש גם לאחר מספר שבועות של טיפול. פריחות בעור עלולות להתפתח לנזק עורי נרחב, עם השלכות מסכנות חיים (הופעתן של פריחות אלה נדירה).
- בעיות בכבד כולל צהבת (עשוי לגרום להצהבת העור, שתן כהה ועייפות).
- הפרעות בקצב הלב או הדופק, דופק מואץ, דפיקות לב, רעד, פרכוסים או התכווצות שרירים.
- ירידה בלתי מוסברת במשקל.
- דימום במערכת העיכול (הקאה או צואה דמית).
- בעיות בליעה.
- זיהום המלווה בחום והידרדרות קשה במצב הכללי (יש לשלול חוסר תאי דם לבנים ב
ספירת דם
).
פרטי תגובה עם תרופות אחרות
שילוב אזומפראזול עם תרופות הבאות עלול לגרום לתגובות בלתי רצויות, לסיכונים או להפחית מיעילות הטיפול:
נוגדי קרישה מסוג וארפארין כמו קומדין, דיאזפאם,
ציטאלופראם, אימיפראמין, קלומיפראמין,
דיגוקסין,סילוסטאזול, טאקרולימוס ו
פניטואין
- העלאת רמות התרופות וסיכון לתופעות לוואי.
ברזל - הפרעה לספיגה.
אטאזנביר, קלופידוגרל (
פלויקס, קלופידקסל
),
קטוקונאזול, איטראקונאזול
- ירידה ברמות ובהשפעה הטיפולית של התרופות.
נלפינביר, פוזאקונאזול, ארלוטיניב - ירידה ברמות התרופה, אין להשתמש ביחד עם אזומפראזול.
קלאריתרומיצין: ריכוזי קלאריתרומיצין ואזומפראזול עולים כאשר הם ניתנים יחד. שילוב זה נמצא יעיל לטיפול בחיידק H.Pylori.
תיתכן השפעה על ספיגת ויטמין B12 בגוף, במיוחד בנטילה למשך זמן ארוך. סימנים אפשריים לרמה נמוכה של B12 כוללים: עייפות קיצונית, נימול, רגישות בלשון, כיבים בפה, חולשת שרירים, הפרעות ראייה, בעיות זיכרון, בלבול, דיכאון.
השפעת שימוש ממושך
חולים המטופלים יותר משנה צריכים להיות תחת מעקב של הרופא המטפל. יתכן שיהיה גם צורך בבדיקת רמות מגנזיום בדם, במיוחד אצל אנשים הנמצאים בסיכון או מטופלים  באזומפראזול, מעל 3 חודשי טיפול, העלול לגרום לירידת מגנזיום
.
ירידה בספיגה של ויטמין
B12
והתפתחות חוסר בוויטמין זה
(
בדיקת ויטמין
B12).
עלייה קטנה בסיכון לשברים בירך, שורש כף היד ובעמוד השדרה אצל אלו המטופלים באזומפרזול מעל שנה. נדרש מעקב.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא